جوهيءَ جو دادوءَ سان زميني رابطو ڪٽجي ويو 
ٻئي پاسي، سنڌو درياه جي کٻي ڪناري تي جهڏو جي ويجهو بند ۾ 60 فٽن جو گهاءُ پئجي ويو آهي جنهن جي ڪري سمن سرڪار سميت ڪيترا ئي ڳوٺ پاڻيءَ هيٺ اچي ويا آهن، جڏهن ته ليفٽ بينڪ آئوٽ فال ڊرين ڪينال (ايل بي او ڊي) تي به پاڻيءَ جو ڪافي دٻاءُ آهي
ڪراچي — . اهڙي ءَطرح انڊس هائي وي به ڪيترن ئي جاين تي پاڻيءَ ۾ ٻڏل آهي. سنڌ جي وڏي وزير، سيد مراد علي شاه چيو آهي ته حڪومت پنهنجي ڀرپور ڪوشش ڪري رهي آهي ته دادو شهر، سيوڻ ۽ ميهڙ کي سيلابي پاڻيءَ کان بچايو وڃي. ٻئي طرف آبپاشيءَ جي عمل دارن چيو آهي ته دادو ضلعي ۾ پاڻي لهي وڃڻ ۾ اٺن کان ڏهه ڏينهن لڳي سگهن ٿا. هن وقت سنڌو درياه ۾ گڊو ءَ۽ سکر وٽ اوچي درجي جي جڏهن ته ڪوٽڙيءَ وٽ وچين درجي جي ٻوڏ آيل آهي. صوبي ۾ تازو ٿيل بارشن ۽ آيل سيلابي ٻوڏ جي ڪري هينئر تائين 432 ماڻهو مري چڪا آهن، جڏهن ته 1100 کان وڌيڪ زخمي ٿيا آهن. گزريل چويهن ڪلاڪن جي دوران سيلاب جي ڪري 12 وڌيڪ ماڻهو مري ويا آهن. ساڳيءَ طرح گزريل چويهن ڪلاڪن دوران 1625 جانور هلاڪ ٿي ويا آهن ۽ سرڪاري انگن اکرن مطابق، هاڻي تائين 18000 کان وڌيڪ جانور سيلاب يا بارشن جي نتيجي ۾ هلاڪ ٿي چڪا آهن. اهڙيءَ طرح صوبي ۾ هينئر تائين ڇهه لک گهرن کي جزوي نقصان پهتو آهي جڏهن ته ٽي لک 69000 گهر مڪمل طور تي ڪري پيا آهن. مجموعي طور تي ملڪ ۾ ٽي ڪروڙ 30 لکن کان وڌيڪ آبادي سيلاب کان متاثر ٿي آهي. ٻئي پاسي، سنڌو درياه جي کٻي ڪناري تي جهڏو جي ويجهو بند ۾ 60 فٽن جو گهاءُ پئجي ويو آهي جنهن جي ڪري سمن سرڪار سميت ڪيترا ئي ڳوٺ پاڻيءَ هيٺ اچي ويا آهن، جڏهن ته ليفٽ بينڪ آئوٽ فال ڊرين ڪينال (ايل بي او ڊي) تي به پاڻيءَ جو ڪافي دٻاءُ آهي.